Omsundet

Omsundet er et sund i Kristiansund kommune i Møre og Romsdal. Det går mellom øyene Nordlandet og Frei. Over sundet går broen Omsundbrua. 

Før kommunesammenslåingen gikk grensen mellom kommunene Frei og Kristiansund i dette sundet.

Omsundet er også benyttet som navn på et geografisk område på Freiøya, området regnes da fra Rensvik gård langs Omsundveien til byggefeltene ved det gamle rådhuset. Deler av Kvalvikveien blir også medregnet. Foruten rådhuset, som fortsatt innehar noen kommunale funksjoner, finnes bl.a. Frei helsestasjon, Freihallen, Frei ungdomsskole og Omsundet kunstgressbane her. De tettbebygde områdene blir av Statistisk sentralbyrå regnet som en del av tettstedet Rensvik.

 Referanser 
Omsundet på Norgeskart.no fra Statens kartverk, besøkt 8. februar 2018

Kategori:Sund i Møre og Romsdal
Kategori:Fjorder i Kristiansund